Verkefnastofa Borgarlínu hefur skipað hönnunarteymi fyrir fyrstu tvo áfanga Borgarlínu . Þetta kemur fram í fréttatilkynningu frá Borgarlínu . Hrafnkell Ásólfur Proppé , verkefnastjóri Borgarlínu , segir það vera einkar ánægjulegt að ná þessu hönnunarteymi saman , allt sé þetta úrvals fólk og tilbúið í verkefnið . „ Þegar afraksturinn liggur fyrir í vor þá mun fólks átta sig betur á hvernig Borgarlínan mun hafa jákvæðar breytingar á borgarumhverfið með bættum aðstæðum fyrir almenningssamgöngur , gangandi og hjólandi . Jafnframt mun á þeim tíma liggja fyrir tillaga að leiðarkerfi , greining á vagnakostum m.t.t. loftslagsmála , greining á rekstarkostnaði og mat á hagrænum sem samfélagslegum þáttum . “ Auglýsing Samkvæmt Borgarlínu mun hönnunarteymið heyra undir Verkefnastofu Borgarlínu . Erlendir ráðgjafar frá BRTPlan munu veita hönnunarteyminu sérfræðiráðgjöf á sviði BRT ( Bus Rapid Transit ) kerfa . Þá kemur fram í tilkynningunni að BRTPLan starfi í New York í Bandaríkjunum og hafi fyrirtækið komið að skipulagi og framkvæmdum kerfa í Norður - og Suður-Ameríku , Asíu , Afríku og Evrópu . Við hönnun verði horft til samgangna , uppbyggingar húsnæðis og mannlífs . Leitað hafi verið til íslenskra verkfræðistofa og sveitarfélagana á höfuðborgarsvæðinu eftir sérfræðingum í hönnunarteymið sem er skipað eftirfarandi sérfræðingum . Hönnunarteymi Borgarlínu er sem hér segir : Hallbjörn R. Hallbjörnsson , Vegagerðinni , Kristinn H. Guðbjartsson , Verkís , Ingólfur Ingólfsson , Hnit , Svanhildur Jónsdóttir , VSÓ , Stefán Gunnar Thors , VSÓ , Edda Ívarsdóttir , Umhverfis - og skipulagssvið Reykjavíkur , Hrafnkell Ásólfur Próppé , Verkefnastofu Borgarlínu ( VB ) . Neðri röð : Birkir Ingibjartsson , Umhverfis - og skipulagssvið Reykjavíkur , Hildur Inga Rós Raffnsöe , Umhverfissvið Kópavogs , Walter Hook BRTPlan . Bryndís Friðriksdóttir og Lilja G. Karlsdóttir báðar frá VB. Við á Kjarnanum göngum bjartsýn og einbeitt inn í nýtt ár og þökkum lesendum fyrir það traust sem þeir sýna með því að styrkja Kjarnann . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .